《金山寺留题》
宋代·潘阆

金山碧崔嵬，我泛扁舟来。
虚阁登还下，长廊去复回。
梵刹绝顶登，僧房八面开。
波涛起蛟蜃，洞穴生风雷。
千载有高松，万古无纤埃。
葛衣惹秋云，草履黏苍苔。
孤城寒角动，片帆暮钟催。
郎吟成此章，欲返犹徘徊。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。